આ અંગે પોલીસમાંથી પ્રાપ્ત વિગતો મુજબ ઉપલેટાના ગાભા બજારમાં રહેતા વેપારી જુનેદભાઈ મેમણે પોલીસ સ્ટેશનમાં નોંધાવેલી ફરિયાદમાં જણાવેલ કે તેઓ શનિવારે રાત્રે ૧૨ વાગ્યે બહારગામથી ઉપલેટા પોતાના ઘરે આવી ગાડીમાંથી ઉતરતા હતા ત્યારે પૂર્વ બાતમીના આધારે શહેરનાં કુખ્યાત અને લુખ્ખો શખ્સ રિયાઝ ઓસમાણ સુરિયા ઉર્ફે લાલો મુરઘીવાળો અને તેની પત્ની નઝમા ત્યાં આવી ઉભા રહી રાડારાડી કરી પૈસાની માંગણી કરતા વેપારી ભયના માર્યા થતા વતનની વાત કરી વચલો રસ્તો કાઢી સમજાવી જવા દીઘેલ પણ આટલી રકમથી સંતોષ નહીં થતા રવિવારે ફરી પાછા ખંડણીખોર પતિ-પત્ની વેપારીની ઘરમાં આવી વેપારી અને તેની પત્નીને તલવાર અને છરી બતાવી પૈસા આપી દયો નહીંતર આજે મારી નાખીશું તેમ કહેતા વેપારી પત્ની રાડારાડી કરી મુકતા આજુબાજુના લોકો ભેગા થઈ જતા ખંડણી પડાવવા માટે આવેલો લાલો મુરઘીવારો અને તેની પત્ની નઝમા ત્યાંથી મુઠ્ઠીઓવાળી ભાગી ગયા હતા અને જતા-જતા ધમકી આપતા ગયેલ કે અમો તમારી સામે અન્ય ગામોમાં તમારી સામે બળાત્કારની ફરિયાદ નોંધાવીશું અને અમો દવા પીને તમારા નામ લખી નાખીશું હવે તમને જોઈ લેશું પોલીસ અમારુ કોઈ બગાડી નથી લેવાની કહીને જતા રહેલ હતા.